**ПЛАН - ПРОГРАМА**

**ЗА РАЗВИТИЕ НА ДЕЙНОСТТА В НЧ „Нов живот 1941” с . Преселенци през 2022г. --------------------------------------------------------------------------**

**1.ВЪВЕДЕНИЕ**

Програмата за развитие на читалищната дейност през 2022г. на НЧ „ Нов живот 1941” е съобразена с изискванията на чл.26 от Закона за народните читалища. Изготвянето на програмата за развитие на читалищната дейност през 2022 г. цели утвърждаването на читалището като важна обществена институция в с. Преселенци. Програмата ще подпомогне и популяризира годишното планиране и финансиране на читалищната дейност през 2022 г.

**2. ОБЩА ХАРАКТЕРИСТИКА НА МАТЕРИАЛНАТА БАЗА**

Към настоящия момент НЧ „Нов живот 1941” разполага със сграда общинска собственост, дадена за безвъзмездно ползване. В сградата са обособени гримьорна, салон с 280 места, библиотека, читалня, малка зала за празненства и пенсионерски клуб. Също така има интернет връзка с лаптоп, принтер и скенер. Ремонт е направен на целия покрив, дограмата е подменена частично, сградата външно е измазана и боядисана , стълбището е ремонтирано и площада пред читалището.

В тази връзка , основните цели, които читалището си поставя за 2022г. са:

**.** Развитие на традиционните читалищни дейности

**.** Осигуряване на финансов ресурс за текущ ремонт на сградния

Фонд и подобряване на материално-техническата обезпеченост на читалището.

**.** Разнообразяване на културния календар,реализиран от читалището.

**3. Основни дейности**

**3.1 Организационна дейност**

Организационната дейност в читалището е насочена към създаване на по-добри възможности за работа на читалищните дейци и потребителите както и откликване на новите потребности на жителите на с. Преселенци. В тази връзка се предвиждат следните основни задачи.

**.** Привличане на нови членове на читалището

**.** Повишаване на квалификацията; усвояване на нови знания и умения от читалищния служител и членовете на настоятелството;

**.** Предприемане на конкретни дейности за осигуряване на финансов ресурс за ремонт на отделни части на читалищната сграда;

-Докладна до Кмета на Общината за включване на читалището в списъка за капиталовите разходи ;

**3.2 Библиотечна дейност**

Библиотеката при НЧ „Нов живот 1941” е регистрирана в регистъра на Обществените библиотеки през 2016 година с № 157. Библиотечният фонд се състои от 10090 библиотечни единици. Библиотечният фонд е остарял и през годината усилията ни ще бъдат насочени към обновяване на застарелия библиотечен фонд. Това са основни приоритети, изпълнението на които ще позволи на читалищната библиотека да предлага качествени услуги на своите потребители. През 2022 г. библиотеката ще продължи да организира изложби, тематични кътове,срещи с творци и други събития, привличащи интереса на читателите.

**3.3 Художествено- творческа дейност**

Развитието на художествено-творческата дейност е основна част от читалищния живот. Към читалището функционира ЖФГ „Сребърен листопад”, в която участват 10 самодейки. Групата е носител на отличия и участва в различни национални и регионални събори и фестивали.Самодейците са част от всеки празник, който читалището организира в с.Преселенци. През 2022 г. читалището ще продължи да полага усилия за развитие на художествено – творческа дейност, с като се стреми да привлече нови самодейци и да гарантира възможностите за участие на групата в национални и регионални форуми.

**4.Културен календар**

Друга основна задача на читалището е изготвянето на културния календар на село Преселенци в рамките на годината. В тази връзка през 2022г. читалището предвижда следното:

|  |  |  |  |
| --- | --- | --- | --- |
| **№** | **КУЛТУРНА ПРОЯВА** | **ДАТА** | **ОРГАНИЗАТОР** |
| 1 | Ден на родилната помощ – Бабин ден | 21 януари | Читалище |
| 2 | Отбелязване на празника Трифон Зарезан | Февруари | Читалище |
| 3 | Отбелязвана деня на Левски | 19 февруари | Читалище |
| 4 | Празник по повод Баба Марта | 1.Март | Читалище |
| 5 | Отбелязване деня на самодееца | 1 Март | Читалище |
| 6 | Отбелязване Международния ден на жената | 8 Март | Читалище |
| 7 | Отбелязване на Благовещение и настъпването на пролетта | 22 Март | Читалище |
| 8 | Отбелязване седмица на детската книга и изкуства за деца | Април | Читалище |
| 9 | Великденски празници - изложба | Април | Читалище |
| 10 | Празник на селото-събор с хоро на мегдана | 24 Май | Читалище и Кметство |
| 11 | Отбелязване на 24 май- Ден на славянската писменост и култура | 24 Май | Читалище |
| 12 | Организиране на трети фолклорен празник „Среща на поколенията” | 28 Май | Читалище и Кметство |
| 13 | Празник по повод 1-ви юни – Ден на детето- рисунка на асфалт и игри | 1 Юни | Читалище и училище |
| 14 | Отбелязване деня на пенсионера | 1 Октомври | Читалище |

|  |  |  |  |
| --- | --- | --- | --- |
| 15 | Отбелязване деня на Християнското семейство | 21 Ноември | Читалище |
| 16 | Коледни и Новогодишни празници | Декември | Читалище |

**5.Културни участия:**

1.”Цветница” – Общински празник , участие

2. „Като жива вода „ гр.Суворово

3. „Богородица” гр. Генерал Тошево

4. „Еньовски събор край язовир Дрян”

5. Участие в организираните тържества в читалището,гостувания по покана от читалища и др.

6. Участия в Фолклорни фестивали в цялата стлана по избор и възможност.

Необходима финансова подкрепа от общ.Ген.Тошево за изпълнение на планирания културен календар и дейности.

**6. Абонамент:**

Общ бюджет – 150 лв . искана фин.помощ – 100лв.

Ден на самодееца

Общ бюджет – 200 лв. искана фин.помощ – 100 лв.

Фолклорен празник „Среща на поколенията”

Общ бюджет – 1000лв. искана фин.помощ- 400 лв.

Горива - 500лв. искана фин.помощ - 250лв.

**7.Финансиране**

Настоящата програма ще бъде финансирана съобразно начините регламентирани в Закона за народните читалища, но наред с това читалището ще търси допълнителни средства.

Настоящата програма е приета на редовно заседание на читалищното настоятелство и може да бъде актуализирана при необходимост.

Нейното изпълнение ще бъде отчетено съобразно сроковете предвидени в Закона за народните читалища.

Председател:

Гинка Милушева